proxectonos/corpus_dominio_legal_administrativo_tmp huggingface dataset:
CORRECCIÓN de erros.-Orde do 1 de setembro de 1998 pola que se establece o número de unidades e os postos de traballo docentes que corresponde prover por funcionarios do corpo de mestres nas escolas de educación infantil, colexios de educación primaria, colexios de educación infantil e primaria, colexios de educación especial, centros públicos integrados e institutos de educación secundaria.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 01/12/1998

Advertidos erros na devandita orde, publicada no DOG nº 177, do venres 11 de setembro de 1998, cómpre face-las oportunas correccións:
-Na páxina 10.176, concello de Cangas, onde di «colexio de educación infantil e primaria de San Roque do Monte», debe dicir: «colexio de educación infantil e primaria San Roque de Darbo».
-Na páxina 10.177, concello de Gondomar, non debe figurar a escola de educación infantil de Pintor-Chaín, xa que forma parte do colexio rural agrupado de Gondomar.
-Na páxina 10.181, concello de Pontevedra, deberá engadirse a escola de educación infantil Xardín Calvo Sotelo-O Toxo, código 36015767, 2 postos de traballo de educación infantil correspondentes a 2 unidades.
-Na páxina 10.187, concello de Santiago de Compostela, deberá engadirse o colexio de educación especial de Xordos, código 15015706, postos 6 Al e 0 Pt, unidades 6.
-Na páxina 10.199, colexio rural agrupado de Santa Comba, deberá engadirse 1 posto de traballo de educación física. Total de postos debe dicir: «10».
-Na páxina 10.200, colexio rural agrupado de Teo, non debe figurar Tras do Eixo, suprimida no seu día, e polo tanto, no total de postos debe dicir: «total postos 19».
-Na páxina 10.200, colexio rural agrupado de Gondomar, onde di: «Hervillas», debe dicir: «Ervillas» e onde di: «Prado-Magadóns», debe dicir: «Prado-Morgadáns».
10499
ORDE do 18 de novembro de 1998 pola que se resolve a convocatoria de bolsas de posgrao para a realización de estudios sobre a pesca en Galicia.
CONSELLERÍA DE PESCA, MARISQUEO E ACUICULTURA — III. OUTRAS DISPOSICIÓNS — 27/11/1998

Por Orde do 14 de xullo de 1998 (DOG nº 148, do 3 de agosto) convócanse bolsas de posgrao para a realización de estudios sobre a pesca en Galicia.
Por resolución da Dirección Xeral de Formación Pesqueira e Investigación, do 27 de outubro de 1998, e de conformidade coa base 6.4º, fíxose pública a relación provisional de beneficiarios das mencionadas bolsas e fixábase un prazo de reclamacións de dez días hábiles contados a partir do día seguinte ó da súa publicación, co fin de que os interesados, se fose o caso, formulasen as reclamacións oportunas.
Rematado o prazo e unha vez resoltas tódalas reclamacións presentadas, esta consellería, de acordo coa proposta de resolución elaborada pola comisión de selección das bolsas de posgrao para a realización de estudios no campo da pesca,
DISPÓN:
Artigo 1º
Acórdase concederlles unha bolsa de posgrao para a realización de estudios sobre a pesca en Galicia, ás persoas que a continuación se relacionan. Os beneficiarios aparecen relacionados por orde decrecente segundo a puntuación acadada:
Apelidos e nome
DNI/CIF
Base
Domínguez Torreiro Marcos
36.135.708-V
Base 1ª.1
Fernández Taboada Miguel A.
76.815.948-L
Base 1ª.2
Rodríguez Rodríguez Gonzalo
34.260.420-B
Base 1ª.3
Hernández García María
46.898.825-P
Base 1ª.4
Chapela Pérez Mª Dolores
78.737.525-S
Base 1ª.5
Artigo 2º
Os bolseiros deberán formaliza-la súa adcrición nun prazo de dez días desde a publicación desta orde no Diario Oficial de Galicia; de non facelo perderán as bolsas e procederase segundo o disposto na base sexta punto 6.
Artigo 3º
A inobservancia por parte dos beneficiarios de calquera das bases establecidas na orde de convocatoria, do 14 de julio de 1998, suporá a perda do dereito a percibi-la axuda correspondente.
Artigo 4º
Esta disposición poralle fin á vía administrativa segundo o disposto no artigo 109.c) da Lei 30/1992, de réxime xurídico das administracións públicas e do procedemento administrativo común.
Disposición derradeira
Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 18 de novembro de 1998.
Amancio Landín Jaráiz
Conselleiro de Pesca, Marisqueo e Acuicultura
10704
DECRETO 334/1998, do 12 de novembro, polo que se aproba o escudo heráldico do Concello da Capela (A Coruña).
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 27/11/1998

O Concello da Capela (A Coruña) considerou adoptar unhas armas ou brasón propio no que, coa simboloxía adecuada e conforme as tradicionais pautas de presentación dos emblemas heráldicos, se represente e perpetúe a súa propia peculiaridade. Para iso, e de acordo coas facultades que lle confiren as disposicións legais vixentes, elevou o informe histórico heráldico, co seu correspondente brasón e representación gráfica, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos e bandeiras dos concellos e outras entidades locais, correspóndelle á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas do procedemento establecidas na Lei 7/1985, do 2 de abril, reguladora das bases de réxime local, no Regulamento de organización, funcionamento e réxime xurídico das corporacións locais, aprobado polo R.D. 2568/1986, do 28 de novembro, e mais no Decreto 258/1992, do 10 de setembro, da Xunta de Galicia, polo que se regula o procedemento e normas heráldicas para adopción, modificación ou rehabilitación dos escudos e bandeiras das corporacións locais e outras entidades locais.
Na súa virtude, visto o informe emitido pola Comisión de Heráldica da Xunta de Galicia, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día doce de novembro de mil novecentos noventa e oito,
DISPOÑO:
Artigo único.-Aproba-lo escudo heráldico do Concello da Capela (A Coruña), que quedará organizado
do seguinte xeito: de gules (vermello) un báculo de prata (branco) rodeado dun cinto de ouro (amarelo); xefe de sinople (verde) con tres estrelas de ouro. Ó timbre, coroa real pechada.
Santiago de Compostela, doce de novembro de mil novecentos noventa e oito.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
10379
DECRETO 333/1998, do 12 de novembro, polo que se declara a urxente ocupación, para efectos de expropiación forzosa, polo Concello de Valga (Pontevedra), dos bens e dereitos necesarios para a realización das obras do proxecto de construcción de camiños en Valga, 2ª fase.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 27/11/1998

O Concello de Valga (Pontevedra), en sesión celebrada o dia 3 de abril de 1996, aprobou o proxecto de construcción de camiños en Valga, 2ª fase e na sesión celebrada o día 25 de maio de 1998 acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa. O concello remitiu a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día 9 de outubro de 1998.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 23 de outubro de 1998.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque se trata de mellora-las comunicacións públicas do concello, e por outra banda, dado que o proxecto elaborouse no ano 1995 e que a maior parte das obras xa foron executadas, e que se atopan paralizadas por falta de acordo cos dous propietarios afectados, a demora no seu remate arruinará o xa executado e encarecerá os gastos cun evidente prexuízo tanto para o concello como para os seus habitantes.
A competencia para a declaración da urxente ocupación corresponde ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa
reunión do día doce de novembro de mil novecentos noventa e oito,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, polo Concello de Valga (Pontevedra) para efectos de expropiación forzosa, dos bens e dereitos concretados no expediente administrativo instruído para efecto e necesarios para a execución das obras do proxecto de construcción de camiños en Valga, 2ª fase.
Santiago de Compostela, doce de novembro de mil novecentos noventa e oito.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
10705
DECRETO 332/1998, do 6 de novembro, polo que se declara a utilidade pública e se dispón a urxente ocupación dos bens e dereitos afectados polas obras de acondicionamento e mellora do trazado con reposición de servicios do ramal da N-VI a Gándaras de Piñeiro, treito Albeiros (clave AP/LU/97.06).
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 27/11/1998

Con data do 18 de setembro do 1998, o director xeral de Obras Públicas, por delegación do conselleiro de Política Territorial, Obras Públicas e Vivenda aprobou o proxecto da obra de acondicionamento e mellora do trazado con reposición de servicios. Ramal da N-VI a Gándaras de Piñeiro. Treito: Albeiros. Clave: AP/LU/97.06.
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectua-la declaración de urxente ocupación tena atribuída a Xunta de Galicia en virtude do artigo segundo do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada na referida declaración pola súa incidencia na seguridade vial.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación co previsto no artigo 8 da Lei 25/1988, do 29 de xullo, por proposta do conselleiro de Política Territorial, Obras Públicas e Vivenda e logo de deliberación do Consello da Xunta de Galicia na súa
reunión do día seis de novembro de mil novecentos noventa e oito,
DISPOÑO:
Artigo único.-Declara-la utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto da obra de acondicionamento e mellora do trazado con reposición de servicios. Ramal da N-VI a Gándaras de Piñeiro. Treito: Albeiros. Clave: AP/LU/97.06.
Santiago de Compostela, seis de novembro de mil novecentos noventa e oito.
P.S. (Decreto 287/1998, do 22 de outubro)
Dositeo Rodríguez Rodríguez
Presidente
José Cuíña Crespo
Conselleiro de Política Territorial, Obras Públicas e Vivenda
10567
DECRETO 330/1998, do 12 de novembro, polo que se acepta a cesión a título gratuíto dun predio situado no termo municipal de Carnota (A Coruña), feita a favor da Comunidade Autónoma de Galicia para a construcción dun centro de educación secundaria.
CONSELLERÍA DE ECONOMÍA E FACENDA — III. OUTRAS DISPOSICIÓNS — 27/11/1998

O Pleno da Corporación municipal de Carnota, en sesión celebrada o 16 de marzo de 1998, acordou a cesión á Comunidade Autónoma de Galicia dun predio de 17.550 m, para a construcción dun centro de educación secundaria.
Conforme os artigos 17.1º da Lei 3/1985, do 12 de abril, do patrimonio da Comunidade Autónoma de Galicia, e 34 do seu regulamento aprobado polo Decreto 50/1989, do 9 de marzo, a adquisición pura e simple de bens a título gratuíto ou lucrativo requirirá decreto do Consello da Xunta, por proposta da Consellería de Economía e Facenda. Así mesmo, os artigos 23.1º da dita lei e 38.1º do regulamento establecen que non se poderán adquirir bens ou dereitos a título lucrativo cando o valor dos gravames, cargas ou afeccións impostos sobre eles supere o seu valor intrínseco; aínda que non se consideran carga, gravame ou afección os investimentos que teña que realiza-la Comunidade Autónoma para da-lo destino de uso xeral ou servicio público da súa competencia que fixe o cedente ou doador.
Na súa virtude, de conformidade coa proposta do conselleiro de Economía e Facenda, feita nos termos nos que o Concello de Carnota acordou a cesión e logo de deliberación do Consello da Xunta de Galicia na súa reunión do día doce de novembro de mil novecentos noventa e oito,
DISPOÑO:
Artigo 1º
Acéptase, nos termos fixados no acordo do Pleno do Concello de Carnota, a cesión gratuíta feita polo dito concello a favor da Comunidade Autónoma de Galicia dun predio situado na parroquia de Santa Columba, denominado Lamas de Castelo, pertencente ó termo municipal de Carnota, dunha superficie aproximada de 17.550 m. Estrema ó norte, camiño público, que está integrado no propio predio matriz e vai de Lamas de Castelo á Costa do Río; sur, resto do predio matriz; leste, resto do predio matriz; e oeste, camiño público.
O predio matriz figura inscrito no Rexistro da Propiedade de Muros, no tomo 338 do arquivo, libro 49 do Concello de Carnota, folio 1, predio nº 5.343, inscrición 1ª.
Artigo 2º
O inmoble cedido destinarase á construcción, pola Consellería de Educación e Ordenación Universitaria, dun centro de educación secundaria.
Artigo 3º
A Consellería de Economía e Facenda, a través da Secretaría Xeral e do Patrimonio, procederá á formalización da cesión no correspondente documento público e á inscrición do ben no Rexistro da Propiedade a nome da Comunidade Autónoma.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo tódolos trámites necesarios para a efectividade deste decreto.
Santiago de Compostela, doce de novembro mil novecentos noventa e oito.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
10661
DECRETO 331/1998, do 6 de novembro, polo que se declara a utilidade pública e se dispón a urxente ocupación dos bens e dereitos afectados polas obras de reparación da OU-622 e construcción de muros de contención na OU-121, treito O Barco-Prada (clave OU/98/33-4).
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 27/11/1998

Con data do 13 de outubro do 1998, o director xeral de Obras Públicas, por delegación do conselleiro de Política Territorial, Obras Públicas e Vivenda, aprobou o proxecto da obra de reparación OU-622 e construcción de muros de contención na OU-121. Treito: O Barco-Prada. Clave: OU/98/33-4.
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectua-la declaración de urxente ocupación tena atribuída a Xunta de Galicia en virtude do artigo 2 do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada na referida declaración pola súa incidencia na seguridade vial.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación co previsto no artigo 8 da Lei 25/1988,
do 29 de xullo, por proposta do conselleiro de Política Territorial, Obras Públicas e Vivenda e logo de deliberación do Consello da Xunta de Galicia na súa reunión do día seis de novembro de mil novecentos noventa e oito,
DISPOÑO:
Artigo único
Declara-la utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto da obra de reparación OU-622 e construcción de muros de contención na OU-121. Treito: O Barco-Prada. Clave: OU/98/33-4.
Santiago de Compostela, seis de novembro de mil novecentos noventa e oito.
P.S. (Decreto 287/1998, do 22 de outubro)
Dositeo Rodríguez Rodríguez
Presidente
José Cuíña Crespo
Conselleiro de Política Territorial, Obras Públicas e Vivenda
10662
RESOLUCIÓN do 10 de novembro de 1998, da Dirección Xeral de Transportes, pola que se determinan módulos para o outorgamento de autorizacións de aluguer de vehículos con conductor.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 27/11/1998

A orde ministerial do 30-7-1998, que modifica a do 14 de xuño de 1993, introduce un elemento obxectivo para valora-lo posible desequilibirio entre oferta e demanda do servicio de aluguer de vehículos con conductor.
O módulo 30 VT por cada autorización deste tipo, pola súa xeneralidade, pode crear distorsións nun mercado como o galego, que presenta peculiaridades moi significativas.
Por outra banda, esta dirección xeral está elaborando un proxecto de decreto regulador do réxime xurídico do transporte público en vehículos turismos.
En virtude da análise que con ocasión desta tramitación se realice, procederase a definir criterios que permitan obxectiva-lo proceso de decisión respecto ás peticións de autorizacións de arrendamento de vehículos con conductor.
Na súa virtude, co obxecto de evitar que da aplicación transitoria do criterio establecido no artigo 14.1º da referida orde ministerial se deriven situacións de desequilibrio na Comunidade Autónoma de Galicia, mestres non se concreten, de conformidade co disposto na disposición adicional segunda da O.M. do 30-9-1998, os criterios que deberán rexer para esta Comunidade Autónoma, non se outrogarán novas autorizacións de aluguer de vehículos con conductor.
Non obstante, a Dirección Xeral de Transportes poderá outorgar unha autorización para un máximo de cinco vehículos en aquelas poboacións de máis de 50.000 habitantes, que non conten con autorizacións para arrendamento de vehículos con conductor.
Santiago de Compostela, 10 de novembro de 1998.
Juan Carlos Villarino Tejada
Director xeral de Transportes
10548
ORDE do 16 de novembro de 1998 pola que se nomean novos membros do Consello Galego de Relacións Laborais, en representación da Confederación de Empresarios de Galicia.
CONSELLERÍA DE XUSTIZA, INTERIOR E RELACIÓNS LABORAIS — II. AUTORIDADES E PERSOAL — 30/11/1998

De acordo co disposto no artigo 4 da Lei 7/1988, do 12 de xullo (DOG do 26 de xullo), de creación do Consello Galego de Relacións Laborais, as orga
nizacións sindicais e empresariais designarán os seus membros representativos, que serán nomeados polo conselleiro de Traballo e Benestar Social.
Facendo uso da posibilidade de substitución que acolle o artigo 5 da dita lei, a Confederación de Empresarios de Galicia acordou a substitución dun dos seus membros titulares e dun dos seus membros suplentes, da súa representación no consello.
A disposición adicional primeira do Decreto 227/1998, do 10 de xullo (DOG do 6 de agosto), polo que se establece a estructura orgánica da Consellería de Xustiza, Interior e Relacións Laborais sinala que «a Consellería de Xustiza, Interior e Relacións Laborais exercerá as funcións asignadas á extinta Consellería de Traballo e Benestar Social polo Lei 7/1998, do 12 de xullo, de creación do Consello Galego de Relacións Laborais.
Por todo o exposto, ó abeiro do artigo 4 da referida Lei 7/1988, e en uso das atribucións que teño conferidas,
DISPOÑO:
Artigo primeiro.-Nomear membro titular do Pleno do Consello Galego de Relacións Laborais, en representación da Confederación de Empresarios de Galicia, a José Manuel Pérez Garrido, en substitución de Celso Gallego Cortinas.
Artigo segundo.-Nomear membro suplente do Pleno do Consello Galego de Relacións Laborais, en representación da Confederación de Empresarios de Galicia, a Sonia Fernández Barciela, en substitución de José Manuel Pérez Garrido.
Santiago de Compostela, 16 de novembro de 1998.
Jesús Carlos Palmou Lorenzo
Conselleiro de Xustiza, Interior e Relacións
Laborais
10925
DECRETO 339/1998, do 12 de novembro, polo que se declara a urxente ocupación, para efectos de expropiación forzosa, polo Concello de Ames (A Coruña), dos bens e dereitos necesarios para a realización das obras do proxecto de apertura e urbanización da travesía do Rueiro en Bertamiráns, tramo p.k. 0,000 ó 0,050.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 30/11/1998

O Concello de Ames (A Coruña), en sesión celebrada o día 29 de setembro de 1997, aprobou o proxecto de apertura e urbanización da travesía do Rueiro en Bertamiráns, p.k. 0,000 ó 0,050 e na sesión celebrada o día 30 de decembro de 1997 acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa. O concello remitiu a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día 23 de outubro de 1998.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 16 de xullo de 1998.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque se trata de dar saída ó tráfico de vehículos que circulan pola estrada de Negreira en dirección a Noia, aliviando a aglomeración e retencións que se producen no semáforo da intersección da avenida da Peregrina coa avenida da Mahía.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deli
beración do Consello da Xunta de Galicia na súa reunión do día doce de novembro de mil novecentos noventa e oito,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, polo Concello de Ames (A Coruña) para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de apertura e urbanización da travesía do Rueiro en Bertamiráns, tramo p.k. 0,000 ó 0,050.
Santiago de Compostela, doce de novembro de mil novecentos noventa e oito.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
8153
DECRETO 325/1998, do 25 de novembro, polo que se acorda encargar do despacho de asuntos da Presidencia, durante a ausencia do seu titular, ó conselleiro da Presidencia e Administración Pública.
PRESIDENCIA — II. AUTORIDADES E PERSOAL — 26/11/1998

Con motivo da viaxe do presidente da Xunta de Galicia a Bruxelas é necesario prove-la substitución durante o tempo da súa ausencia.
Polo tanto, en uso das atribucións que me confire o artigo 26.7º da Lei 1/1983, do 22 de febreiro, reguladora da Xunta e do seu presidente,
DISPOÑO:
Artigo único.
Durante a ausencia do presidente da Xunta de Galicia, con motivo da súa viaxe a Bruxelas, encárgaselle o despacho de asuntos da Presidencia, desde o 26 de novembro ata o seu regreso, ó conselleiro da Presidencia e Administración Pública.
Santiago de Compostela, vintecinco de novembro de mil novecentos noventa e oito.
Manuel Fraga Iribarne
Presidente
10597
CORRECCIÓN de erros.-Decreto 243/1998, do 30 de xullo, polo que se regula a Rede Galega de Información e Documentación Xuvenil e as condicións e procedementos para o recoñecemento oficial dos servicios de información xuvenil.
CONSELLERÍA DE FAMILIA E PROMOCIÓN DO EMPREGO, MULLER E XUVENTUDE — I. DISPOSICIÓNS XERAIS — 24/11/1998

Advertidos erros no devandito Decreto 243/1998, publicado no DOG nº 158, do 17 de agosto, cómpre face-las oportunas correccións:
Na páxina 9.469, no artigo 14 d) 5ª liña, onde di: «...e ter coñecemento acreditado da lingua galega.», debe dicir: «...e ter coñecemento acreditado da lingua galega. Previamente ó recoñecemento do punto recibirá no centro coordinador formación básica no eido da información xuvenil».
Na mesma páxina, no artigo 16.3º, na liña 10, onde di: «c)», debe dicir: «3.3».
Na páxina 9.470, na disposición adicional segunda, na 5ª liña, onde di: «Xuvenil de acordo co previsto no artigo 6.3º», debe dicir: «Xuvenil de acordo co previsto no artigo 5.3º».
10485
ORDE do 11 de novembro de 1998 pola que se dispón que cese como director do Instituto Nacional de Educación Física de Galicia, José Manuel Cardesín Villaverde.
CONSELLERÍA DA PRESIDENCIA E ADMINISTRACIÓN PÚBLICA — II. AUTORIDADES E PERSOAL — 26/11/1998

Vista a proposta do secretario xeral para o Deporte e consultado o rector da Universidade da Coruña, de acordo co artigo 3, alínea c), do Decreto 402/1991, do 22 de novembro de 1991,
Dispoño que cese José Manuel Cardesín Villaverde como director do Instituto Nacional de Educación Física de Galicia, agradecéndolle os servicios prestados.
Santiago de Compostela, 11 de novembro de 1998.
Dositeo Rodríguez Rodríguez
Conselleiro da Presidencia e Administración
Pública
19547
ORDE do 11 de novembro de 1998 pola que se nomea como director do Instituto Nacional de Educación Física de Galicia, a Rafael Martín Acero.
CONSELLERÍA DA PRESIDENCIA E ADMINISTRACIÓN PÚBLICA — II. AUTORIDADES E PERSOAL — 26/11/1998

Vista a proposta do secretario xeral para o Deporte e consultado o rector da Universidade da Coruña, de acordo co artigo 3 alínea c), do Decreto 402/1991, do 22 de novembro,
Dispoño o nomeamento de Rafael Martín Acero, como director do Instituto Nacional de Educación Física de Galicia.
Santiago de Compostela, 11 de novembro de 1998.
Dositeo Rodríguez Rodríguez
Conselleiro da Presidencia e Administración
Pública
10254
ORDE do 16 de novembro de 1998 pola que se modifica a do 23 de abril de 1998 pola que se anuncian subvencións a empresas privadas para a mellora da oferta balneoterápica de Galicia.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 18/11/1998

Para os efectos de conseguir unha axeitada adecuación na tramitación orzamentaria das subvencións ó abeiro da Orde do 23 de abril de 1998 (Diario Oficial de Galicia nº 88, do 11 de maio) pola que se anuncian subvencións a empresas privadas para a mellora da oferta balneoterápica de Galicia fíxose preciso unha redistribución dos créditos existentes dentro da propia aplicación orzamentaria. Este feito
motiva que se faga preciso proceder a un reaxuste dos prazos que de presentación de xustificación da inversión executada se establecen no artigo 8.1º da orde de convocatoria ampliándoos no que respecta a 1998 e para tales efectos,
DISPOÑO:
Artigo único.-Modifica-lo punto 1º do artigo 8 da Orde do 23 de abril de 1998 (Diario Oficial de Galicia nº 88, do 11 de maio) pola que se anuncian subvencións a empresas privadas para a mellora da oferta balneoterápica de Galicia, que queda redactado do seguinte xeito:
Os beneficiarios de subvencións concedidas en virtude desta orde e cando o seu importe se atribúa en dúas ou máis anualidades terán como data límite para a presentación da xustificación do investimento executado, que se deberá realizar de conformidade co programa de obras, as seguintes:
Fase de 1998: 15 de decembro de 1998.
Fase de 1999: 30 de xuño de 1999, se o importe da subvención se imputou a dúas anualidades. No caso de terse imputado a tres, 15 de novembro de 1999.
Fase de 2000: 30 de xuño de 2000.
Se a subvención se imputou só ó exercicio de 1998, a data límite de presentación será o 15 de decembro de 1998.
En todo caso, os beneficiarios de subvencións, unha vez executado o investimento, deberán xustificalo o antes posible e nunca con posterioridade ás datas indicadas, datas que son límite de presentación da xustificación.
Disposición derradeira
A presente orde entra en vigor o día de su publicación no Diario Oficial de Galicia.
Santiago de Compostela, 16 de novembro de 1998.
Jesús Pérez Varela
Conselleiro de Cultura, Comunicación Social
e Turismo
10322
ORDE do 10 de novembro de 1998 pola que se amplía o prazo de presentación das solicitudes de axudas para a protección das razas bovinas autóctonas en perigo de extinción, de acordo co Plan Integral de Mellora Xenética do gando vacún de Galicia.
CONSELLERÍA DE AGRICULTURA, GANDERÍA E POLÍTICA AGROALIMENTARIA — III. OUTRAS DISPOSICIÓNS — 18/11/1998

A orde desta consellería, do 11 de setembro de 1998, de protección das razas bovinas autóctonas
en perigo de extinción, de acordo co Plan Integral de Mellora Xenética do gando vacún de Galicia (Diario Oficial de Galicia nº 182, do 18 de setembro), establece no seu artigo 7, punto 2º, que o prazo de presentación das solicitudes das axudas recollidas nela rematará o 15 de novembro de 1998.
O hábitat natural das razas vacunas autóctonas de Galicia está constituído por áreas montañosas, moi despoboadas e deprimidas, con acusadas dificultades orográficas e de dispersión da poboación. Esta circunstancia, unida á avanzada idade de gran parte dos titulares das explotacións nas que se atopa esta clase de gando, dificulta o acceso á información dos posibles beneficiarios das axudas, polo que é necesario a ampliación do prazo para a presentación das solicitudes de axudas ás que fai referencia a Orde do 11 de setembro de 1998.
En consecuencia, de acordo co disposto no artigo 30.1.3º do Estatuto de autonomía de Galicia, e en uso das facultades que me confire a Lei 1/1983, do 22 de febreiro, reguladora da Xunta e do seu presidente,
DISPOÑO:
Artigo único.-O prazo de presentación das solicitudes de axudas para a protección das razas bovinas autóctonas en perigo de extinción previsto no artigo 7, punto 2º da orde desta consellería, do 11 de setembro de 1998, amplíase ata o 30 de novembro de 1998.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 10 de novembro de 1998.
Cástor Gago Álvarez
Conselleiro de Agricultura, Gandería e Política
Agroalimentaria
10453
ORDE do 4 de novembro de 1998 pola que se autoriza o cambio de titularidade e denominación do centro privado de perruquería Astarté Nuevo Estilo Chelo Vigo da Coruña.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 18/11/1998

Examinado o expediente por instancia de Aurelia Rodríguez Rodríguez, en solicitude de cambio de titularidade e denominación do centro privado que imparte ensinanzas da área tecnolóxico-práctica de perruquería denominado Astarté Nuevo Estilo Chelo Vigo, con domicilio na r/ Andrés Gaos, 34 baixo, da Coruña.
Vistos o Decreto 133/1995, do 10 de maio (DOG do 22) e a Orde do 20 de setembro de 1995 pola que se desenvolve o antedito decreto (DOG do 15 de decembro).
Considerando que concorren no expediente tódolos requisitos esixidos nas disposicións vixentes para poder acceder ó solicitado, esta consellería, por proposta da Dirección Xeral de Centros e Inspección Educativa
DISPÓN:
Primeiro.-Autoriza-lo cambio de titularidade do centro privado de perruquería Astarté Nuevo Estilo Chelo Vigo da Coruña, a favor de Aurelia Rodríguez Rodríguez, con tódolos dereitos e obrigas contraídas pola cesionista Consuelo Vigo Botana, sen prexuízo das responsabilidades que puidesen recaer sobre a anterior titular do centro por actos ou omisións realizados antes do cambio de titularidade que se autoriza.
Segundo.-Autoriza-lo cambio de denominación do centro Astarté Nuevo Estilo Chelo Vigo, pola de Astarté Unisex.
Terceiro.-O cambio de titularidade e de denominación non afectará ó réxime de funcionamento do centro.
Santiago de Compostela, 4 de novembro de 1998.
Celso Currás Fernández
Conselleiro de Educación e Ordenación Universitaria
10343
RESOLUCIÓN do 2 de novembro de 1998 pola que se convoca un curso avanzado de equipos de protección respiratoria e utilización de cordas guía.
ACADEMIA GALEGA DE SEGURIDADE — III. OUTRAS DISPOSICIÓNS — 18/11/1998

Dentro dos programas de actividades que a Academia Galega de Seguridade ten previsto realizar no ano 1998 e conforme as funcións atribuídas pola Lei 4/1992, do 9 de abril, de creación da Academia Galega de Seguridade, a formación dos bombeiros é unha das tarefas encomendadas á devandita academia.
Con base no anterior anúnciase a celebración dun curso avanzado de equipos de protección respiratoria e utilización de cordas guía, que deberá desenvolverse conforme as seguintes bases:
Obxectivos.
Actualización de coñecementos do EPR, procedementos operativos de posta en marcha e seguridade relativa a el e utilización de cordas guía.
Destinatarios.
O curso vai dirixido ós membros dos corpos de bombeiros da Comunidade Autónoma de Galicia.
Prazas.
O número de prazas ofertadas será de 16.
Inscrición.
A inscrición dos participantes será totalmente gratuíta.
Solicitudes.
1. O persoal que desexe participar nestes cursos deberá presentar, cuberta á máquina ou con letra moi clara, a instancia que figura no anexo.
2. O prazo para a presentación de instancias rematará o día 2 de decembro, ás 14 horas.
3. As instancias deberán vir asinadas polo xefe do cadro de persoal e seladas; será este requisito indispensable para ser admitido no curso; o incumprimento deste requisito levará consigo a non admisión ó devandito curso.
4. As instancias deberán enviarse á sede da Academia Galega de Seguridade: avenida da Cultura, s/n, 36680 A Estrada, ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico
das administracións públicas e do procedemento administrativo común.
Contido e duración.
O curso terá unha duración de 35 horas lectivas e nel trataranse, entre outros, os seguintes temas:
-Fisioloxía da respiración.
-Toxicidade. Protección das vías respiratorias. Termopatías asociadas ó uso dos EPR.
-Descrición do EPR.
-Descrición da corda guía, utilización.
-Descrición da táboa de control de EPR.
-Orientación, busca, rescate e localización do foco.
Datas.
O curso celebrarase do 14 ó 18 de decembro.
O horario será o seguinte:
Mañá: das 10 ás 13.30 horas.
Tardes: das 15.30 ás 19 horas.
Relación de admitidos.
A relación de admitidos publicarase o día 4 de decembro, no taboleiro de anuncios da Academia Galega de Seguridade, ou ben poden confirma-la súa asistencia chamando ó teléfono 986 59 00 21.
Lugar.
No centro de formación de Seganosa, sito na parroquia de Alxén, s/n, en Salvaterra de Miño (Pontevedra).
Certificado de asistencia.
Ó remate dos cursos entregaráselles un certificado de asistencia a aquelas persoas que acrediten a súa participación continuada a el.
Modificacións.
A Academia Galega de Seguridade poderá modifica-lo desenvolvemento do curso para adaptalo ás necesidades da Administración e ás continxencias que poidan xurdir.
Santiago de Compostela, 2 de novembro de 1998.
Juan José Fariñas-Ferro Rodríguez
Director xeral da Academia Galega de Seguridade
10342
RESOLUCIÓN do 10 de novembro de 1998 pola que se convoca unha segunda edición do curso sobre licencias e protección da legalidade urbanística.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 19/11/1998

Rematado o prazo de admisión de instancias para o curso sobre licencias e protección da legalidade urbanística que se convocou por Resolución do 13-10-1998 (DOG nº 205, do 22 de outubro) e á vista do elevado número de solicitudes, convócase unha segunda edición do dito curso que se rexerá polas mesmas bases, ás que deberán engadirse as seguintes:
Primeira.-Datas de realización.
A segunda edición do curso terá lugar entre o 30 de novembro e o 4 de decembro de 1998.
Segunda.-Prazo.
Ábrese un novo prazo de presentación de instancias que rematará o día 25 de novembro de 1998. As persoas que solicitaran o primeiro curso e non fosen admitidas non necesitarán formular unha nova solicitude.
A admisión notificaráselles persoalmente ós seleccionados.
Santiago de Compostela, 10 de novembro de 1998.
Domingo Bello Janeiro
Director da Escola Galega de Administración
Pública
9992
DECRETO 307/1998, do 6 de novembro, polo que se declara de utilidade pública e urxente execución a concentración parcelaria da zona de Nogueira (Meis-Pontevedra).
CONSELLERÍA DE AGRICULTURA, GANDERÍA E POLÍTICA AGROALIMENTARIA — III. OUTRAS DISPOSICIÓNS — 19/11/1998

As parroquias de San Tomé de Nogueira, Nogueira e San Lourenzo de Nogueira, que pertencen ó concello de Meis, están situadas ó norte da provincia de Pontevedra, resultando afectadas pola concentración parcelaria aproximadamente 970 ha.
A dispersión parcelaria que presentan os terreos das ditas parroquias, posta de manifesto polos agricultores desta mediante solicitude dirixida ó conselleiro de Agricultura, Gandería e Política Agroalimentaria, motivou un estudio de viabilidade e de valoración das posibilidades que ofrece a zona para incrementa-lo rendemento dos recursos agropecuarios, do que se deduce a conveniencia de levar a cabo a concentración parcelaria por razóns de utilidade pública e interese social.
Na súa virtude, por proposta do conselleiro de Agricultura, Gandería e Política Agroalimentaria, formulada conforme o establecido na Lei galega 10/1985, do 14 de agosto, de concentración parcelaria para Galicia e logo de deliberación do Consello da Xunta de Galicia na súa reunión do día seis de novembro de mil novecentos noventa e oito,
DISPOÑO:
Artigo 1º
Declárase de utilidade pública e urxente execución a concentración parcelaria da zona de Nogueira (Meis-Pontevedra).
Artigo 2º
O perímetro da zona será, en principio, o correspondente á totalidade dos terreos das parroquias de San Tomé de Nogueira, Nogueira e San Lourenzo de Nogueira. O referido perímetro quedará en definitiva modificado polas rectificacións, inclusións ou exclusións que se acorden, ó amparo dos artigos 23
e seguintes da Lei 10/1985, do 14 de agosto, de concentración parcelaria para Galicia.
Artigo 3º
A esta zona seranlle de aplicación os beneficios económicos programados ou asumidos pola Xunta de Galicia, para mellorar ou moderniza-las explotacións agrarias e, en concreto, os que sinala o artigo 6 da Lei de concentración parcelaria para Galicia.
Artigo 4º
Os traballos de execución desta concentración parcelaria iniciaranse nun prazo non superior ós 6 meses a partir da publicación deste decreto.
Disposicións derradeiras
Primeira.-Facúltase a Consellería de Agricultura, Gandería e Política Agroalimentaria para dicta-las disposicións complementarias que requiran a execución deste decreto.
Segunda.-Esta disposición entrará en vigor o día seguinte ó da súa publicación no Diario Oficial de Galicia.
Santiago de Compostela, seis de novembro de mil novecentos noventa e oito.
P.S. (Decreto 287/1998, do 22 de outubro)
Dositeo Rodríguez Rodríguez
Presidente
Cástor Gago Álvarez
Conselleiro de Agricultura, Gandería e Política Agroalimentaria
10339
RESOLUCIÓN do 16 de outubro de 1998 pola que se inscribe a Asociación de Amigos do Camiño do Norte da Provincia de Lugo no Rexistro de Entidades de Promoción do Camiño de Santiago.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 19/11/1998

Examinada a solicitude de inscrición no Rexistro de Entidades de Promoción do Camiño de Santiago,
presentada pola Asociación de Amigos do Camiño do Norte da Provincia de Lugo, con data do 22 de xaneiro de 1998.
Visto o Decreto 224/1994, do 2 de xuño, polo que se crea o referido rexistro.
Visto igualmente o informe da Xerencia de Promoción do Camiño de Santiago, emitido de acordo co artigo 3.
Considerando que a solicitude presentada cumpre as normas establecidas no decreto de referencia
RESOLVO:
Que a Asociación de Amigos do Camiño do Norte da Provincia de Lugo quede inscrita no Rexistro de Entidades de Promoción do Camiño de Santiago co número 092.
Santiago de Compostela, 16 de outubro de 1998.
Andrés González Murga
Secretario xeral da Consellería de Cultura,
Comunicación Social e Turismo
9534
DECRETO 308/1998, do 6 de novembro, polo que se declara de utilidade pública e urxente execución a concentración parcelaria da zona de Vilariño-primeiro sector (Cambados-Pontevedra).
CONSELLERÍA DE AGRICULTURA, GANDERÍA E POLÍTICA AGROALIMENTARIA — III. OUTRAS DISPOSICIÓNS — 19/11/1998

A parroquia de Vilariño, que pertence ó concello de Cambados, está situada ó oeste da provincia de Pontevedra, resultando afectadas pola concentración parcelaria aproximadamente 100 ha.
A dispersión parcelaria que presentan os terreos da dita parroquia, posta de manifesto polos agricultores desta mediante solicitude dirixida ó conselleiro de Agricultura, Gandería e Política Agroalimentaria, motivou un estudio de viabilidade e de valoración das posibilidades que ofrece a zona para incrementa-lo rendemento dos recursos agropecuarios, do que se deduce a conveniencia de levar a cabo a concentración parcelaria por razóns de utilidade pública e interese social.
Na súa virtude, por proposta do conselleiro de Agricultura, Gandería e Política Agroalimentaria, formulada conforme o establecido na Lei galega 10/1985, do 14 de agosto, de concentración parcelaria para Galicia e logo de deliberación do Con
sello da Xunta de Galicia na súa reunión do día seis de novembro de mil novecentos noventa e oito,
DISPOÑO:
Artigo 1º
Declárase de utilidade pública e urxente execución a concentración parcelaria da zona de Vilariño-1º sector (Cambados-Pontevedra).
Artigo 2º
O perímetro da zona será, en principio, o correspondente a unha parte dos terreos da parroquia de Vilariño. O referido perímetro quedará en definitiva modificado polas rectificacións, inclusións ou exclusións que se acorden, ó amparo dos artigos 23 e seguintes da Lei 10/1985, do 14 de agosto, de concentración parcelaria para Galicia.
Artigo 3º
A esta zona seranlle de aplicación os beneficios económicos programados ou asumidos pola Xunta de Galicia, para mellorar ou moderniza-las explotacións agrarias e, en concreto, os que sinala o artigo 6 da Lei de concentración parcelaria para Galicia.
Artigo 4º
Os traballos de execución desta concentración parcelaria iniciaranse nun prazo non superior ós 6 meses a partir da publicación deste decreto.
Disposicións derradeiras
Primeira.-Facúltase a Consellería de Agricultura, Gandería e Política Agroalimentaria para dicta-las disposicións complementarias que requiran a execución deste decreto.
Segunda.-Esta disposición entrará en vigor o día seguinte ó da súa publicación no Diario Oficial de Galicia.
Santiago de Compostela, seis de novembro de mil novecentos noventa e oito.
P.S. (Decreto 287/1998, do 22 de outubro)
Dositeo Rodríguez Rodríguez
Presidente
Cástor Gago Álvarez
Conselleiro de Agricultura, Gandería e Política Agroalimentaria
10210
DECRETO 306/1998, do 6 de novembro, polo que se declara de utilidade pública e urxente execución a concentración parcelaria da zona de Cabreiroá (Verín-Ourense).
CONSELLERÍA DE AGRICULTURA, GANDERÍA E POLÍTICA AGROALIMENTARIA — III. OUTRAS DISPOSICIÓNS — 19/11/1998

A parroquia de Cabreiroá, que pertence ó concello de Verín, está situada ó sur da provincia de Ourense, resultando afectadas pola concentración parcelaria aproximadamente 430 ha.
A dispersión parcelaria que presentan os terreos da dita parroquia, posta de manifesto polos agricultores desta mediante solicitude dirixida ó conselleiro de Agricultura, Gandería e Política Agroalimentaria, motivou un estudio de viabilidade e de valoración das posibilidades que ofrece a zona para incrementa-lo rendemento dos recursos agropecuarios, do que se deduce a conveniencia de levar a cabo a concentración parcelaria por razóns de utilidade pública e interese social.
Na súa virtude, por proposta do conselleiro de Agricultura, Gandería e Política Agroalimentaria, formulada conforme o establecido na Lei galega 10/1985, do 14 de agosto, de concentración parcelaria para Galicia e logo de deliberación do Consello da Xunta de Galicia na súa reunión do día seis de novembro de mil novecentos noventa e oito,
DISPOÑO:
Artigo 1º
Declárase de utilidade pública e urxente execución a concentración parcelaria da zona de Cabreiroá (Verín-Ourense).
Artigo 2º
O perímetro da zona será, en principio, de 430 ha correspondentes basicamente ós terreos agrícolas e algún forestal da parroquia de Cabreiroá. O referido perímetro quedará en definitiva modificado polas rectificacións, inclusións ou exclusións que se acorden, ó amparo dos artigos 23 e seguintes da Lei 10/1985, do 14 de agosto, de concentración parcelaria para Galicia.
Artigo 3º
A esta zona seranlle de aplicación os beneficios económicos programados ou asumidos pola Xunta de Galicia, para mellorar ou moderniza-las explotacións agrarias e, en concreto, os que sinala o artigo 6 da Lei de concentración parcelaria para Galicia.
Artigo 4º
Os traballos de execución desta concentración parcelaria iniciaranse nun prazo non superior ós 6 meses a partir da publicación deste decreto.
Disposicións derradeiras
Primeira.-Facúltase a Consellería de Agricultura, Gandería e Política Agroalimentaria para dicta-las
disposicións complementarias que requiran a execución deste decreto.
Segunda.-Esta disposición entrará en vigor o día seguinte ó da súa publicación no Diario Oficial de Galicia.
Santiago de Compostela, seis de novembro de mil novecentos noventa e oito.
P.S. (Decreto 287/1998, do 22 de outubro)
Dositeo Rodríguez Rodríguez
Presidente
Cástor Gago Álvarez
Conselleiro de Agricultura, Gandería e Política Agroalimentaria
10338